钦定古今图书集成/历象汇编/乾象典/第050卷 > 人星
## 钦定古今图书集成/历象汇编/乾象典/第050卷 > 人星

按《星经》：“人五星在危北，主天下百姓。”

按：《史记天官书》《汉书》《晋书天文志》俱不载。

按《隋书天文志》：“车府东南五星，曰人星，主静众庶，柔
远能迩。一曰卧星，主防淫。”

按《宋史天文志》：“人五星，在虚北车府东，如人形，一曰
主万民，柔远能迩。又曰卧星，主夜行，以防淫。”

按《观象玩占》，“人五星，在车府东，如人形，主万民。一曰
卧星，主防淫，土官也；一曰人星，主静安众庶，柔远能
迩。”

按《历学会通》：“人星如人形状，主奸人巧舌。”